Hollandia, Amszterdam, 2017. augusztus 24. – A D850 bemutatásával a Nikon a felbontás, sebesség és fényérzékenység tökéletes kombinációját kínálja a teljes képes érzékelőket használó fotósok számára. A stúdióban vagy akár a bolygó legfélreesőbb pontjain is ez az FX-formátumú D-SLR nem egyszerűen csak teszi a dolgát, hanem teljesen új szintre emeli a kiválóságot.
Dirk Jasper, a Nikon Europe termékmarketing-igazgatója a következőket mondta: „A D850 által kínált hihetetlen sokoldalúság olyan érzést ad, mintha egyszerre három fényképezőgéppel dolgozna az ember. A D850 kiváló rugalmasságot biztosít a felbontás, a fájlméret, a sebesség és az ISO-érzékenység tekintetében is. Ez a gép okos befektetés azon fotósok számára, akik azt a szabadságot keresik, amellyel kiváló eredményeket érhetnek el kivétel nélkül minden területen.”
– Felbontás: 45,7 megapixeles tényleges felbontás. Részletgazdag 45,4 MP-es fájlok. Hátsó megvilágítású FX-formátumú CMOS-érzékelő optikai aluláteresztő szűrő nélkül.
– Sebesség: 7 kép/mp sebességgel fényképezhet. Ha pedig a külön beszerezhető MB-D18 Multi Power elemtartó markolattal (benne az EL18B akkumulátorral) használja a gépet, akár 9 kép/mp-es sebességgel is készíthet teljes felbontású képeket.
– Fényérzékenység: A nagy tudású EXPEED 5 képfeldolgozó processzor kivételesen tiszta képeket biztosít a teljes 64–25 600 ISO-tartományban, amely kiterjeszthető 32–102 400 tartományra (egyenértékű). 4K-videók készítéséhez is rendelkezésre áll a teljes ISO-tartomány.
– Pontosság: Ez a fényképezőgép a D5 csúcsmodellhez hasonlóan a lenyűgöző 153 pontos automatikus élességállítási rendszerrel rendelkezik, amelynek köszönhetően a fényérzékenység a középső ponton akár –4 Fé (ISO 100, 20 °C). A –3 Fé értékig végezhető fénymérés precíz automatikus expozícióvezérlést biztosít még akkor is, ha csupán a holdfény áll rendelkezésére.
– 4K-videók kivágási tényező nélkül: Teljes képes 4K-/UHD-videók készíthetők 30p módban kivágási tényezővel kapcsolatos korlátozások nélkül. Készítsen felvételeket több mint három órán keresztül az MB-D18 Multi Power elemtartó markolattal.
– Beépített 4K time-lapse funkció: Egyedül a fényképezőt használva is készíthet 4K felbontású time-lapse videókat, a D850 45,7 megapixeles tényleges felbontását kihasználva pedig 8K felbontású time-lapse videókat készíthet a felvételkészítést követő utómunka során.
– RAW-rugalmasság: Készíthet nagyméretű 45,4 MP-es, közepes méretű 25,6 MP-es és kisméretű 11,4 MP-es RAW-képeket is (a közepes és a kisméretű képek is 12 bites veszteségmentesen tömörített képek).